**Referat fra mødet i   
Uddannelsesudvalget**

(Indeholder åbne dagsordenspunkter)

|  |  |
| --- | --- |
| **Mødedato:** | Onsdag den 25. maj 2016 |
| **Mødested:** | Meldahls Rådhus – Udvalgsværelset |
| **Mødetidspunkt:** | Kl. 17:00 - 21:00 |
| **Medlemmer:** | Formand: Pernelle Jensen (V)  Næstformand: Lasse Strüwing Hansen (A)  Nicolaj Wyke (V)  Ole Steen Hansen (A)  Steen Wrist Ørts (A) |
| **Fraværende:** | Ole Steen Hansen |

Indholdsfortegnelse

26 Godkendelse af dagsorden 3

27 Status fra formanden 4

28 Drøftelse af overordnet strategi 6

29 Efteruddannelses- og Kompetenceudviklingsstrategi 7

30 Undersøgelse om uddannelsesmiljø o Fredericia Kommune 8

31 1. budgetopfølgning 2016 - Uddannelsesudvalget 9

32 Delegationsplan for Uddannelsesudvalget 12

33 Status på projekt Fra Bænken til Banen 13

34 Indsats for sårbare unge 15

35 Kvalitetsrapport 2014-15 for skoleområdet 18

36 Eventuelt 20

# 26 Godkendelse af dagsorden

|  |  |  |
| --- | --- | --- |
|  | Sagsnr.: | Sagen afgøres i: Uddannelsesudvalget |

Indstillinger:

Politik og Kommunikation indstiller, at dagsordnen godkendes.

Bilag:

Beslutning i Uddannelsesudvalget den 25-05-2016:

Godkendt.

Fraværende: Ole Steen Hansen

# 27 Status fra formanden

|  |  |  |
| --- | --- | --- |
|  | Sagsnr.: | Sagen afgøres i: Uddannelsesudvalget |

Sagsbeskrivelse:

1. Status fra udvalgsformanden:

* 1. IBC

* 1. IBA

* 1. Politiskolen

* 1. Hjemmeværnsskolen

* 1. UC Lillebælt

* 1. UC Syd

* 1. SOSU-skolen

* 1. Transport- og Logistikuddannelsen (DTU)

* 1. Øvrige

1. Orientering og spørgsmål fra udvalgsmedlemmer

Indstillinger:

Politik og Kommunikation indstiller, at status bliver taget til efterretning.

Bilag:

Beslutning i Uddannelsesudvalget den 25-05-2016:

Taget til efterretning.

Fraværende: Ole Steen Hansen

# 28 Drøftelse af overordnet strategi

|  |  |  |
| --- | --- | --- |
|  | Sagsnr.: | Sagen afgøres i: Uddannelsesudvalget |

Sagsbeskrivelse:

På sidste udvalgsmøde blev det drøftet hvordan den overordnede strategi for Fredericia som uddannelsesby skulle udarbejdes. Sideløbende pågår dialog med Middelfart Kommune om strategiske samarbejder vedr. uddannelse. Det er bl.a. på dagsordenen når de to Økonomiudvalg mødes til fælles drøftelser i juni.

Der arbejdes videre med den overordnede strategi på dette udvalgsmøde.

Indstillinger:

Politik og Kommunikation indstiller, at strategien drøftes.

Bilag:

Lukket

Lukket

Beslutning i Uddannelsesudvalget den 27-04-2016:

Drøftelsen udsat til næste udvalgsmøde.

Fraværende: Ole Steen Hansen

Beslutning i Uddannelsesudvalget den 25-05-2016:

Drøftet.

Fraværende: Ole Steen Hansen

# 29 Efteruddannelses- og Kompetenceudviklingsstrategi

|  |  |  |
| --- | --- | --- |
|  | Sagsnr.: | Sagen afgøres i: Uddannelsesudvalget |

Sagsbeskrivelse:

Et af sporene i strategien for Fredericia som uddannelsesby handler om efteruddannelses- og kompetenceudviklingsstrategi for kommunens medarbejdere, ledere og byrådsmedlemmer.

Økonomiske konsekvenser:

Vurdering:

Indstillinger:

Politik og Kommunikation indstiller, at strategien drøftes.

Bilag:

Beslutning i Uddannelsesudvalget den 25-05-2016:

Drøftet.

Fraværende: Ole Steen Hansen

# 30 Undersøgelse om uddannelsesmiljø o Fredericia Kommune

|  |  |  |
| --- | --- | --- |
|  | Sagsnr.:16/1312 | Sagen afgøres i: Uddannelsesudvalget |

Sagsbeskrivelse:

Som et delmål i Uddannelsesudvalgets strategi er det formuleret, at der skal skabes et aktivt og inkluderende uddannelsesmiljø i Fredericia Kommune – og det skal vi, da uddannelsesmiljø er afgørende for at tiltrække uddannelser overhovedet.

Derfor igangsættes en undersøgelse af hvordan det eksisterende uddannelsesmiljø fungerer – og hvilket uddannelsesmiljø de unge drømmer om.

Undersøgelsens formål, målgrupper og metode er beskrevet i bilaget.

Indstillinger:

Politik og Kommunikation indstiller, at undersøgelsen igangsættes som beskrevet i bilaget.

Bilag:

Åben - Dialog om uddannelsesmiljø i Fredericia (undersøgelse).pdf

Beslutning i Uddannelsesudvalget den 25-05-2016:

Godkendt.

Fraværende: Ole Steen Hansen

# 31 1. budgetopfølgning 2016 - Uddannelsesudvalget

|  |  |  |
| --- | --- | --- |
|  | Sagsnr.:16/2407 | Sagen afgøres i: Uddannelsesudvalget |

Sagsbeskrivelse:

I henhold til kommunens principper for økonomistyring gennemføres der hvert år 3 overordnede budgetopfølgninger. Ved budgetopfølgningerne kan budgettet tilrettes i overensstemmelse med de retningslinjer, der gælder for budgetlægningen, det vil sige, at der kan tilrettes for:

•         Ny lovgivning

•         Byrådsbeslutninger

•         Ændret efterspørgsel på overførselsudgifterne

•         Fejl og mangler

For alle øvrige budgetmæssige afvigelser gælder rammestyringens prin-cipper – overskridelser på ét område skal finansieres via reduktioner på andre områder inden for udvalgets ramme. Hvis udvalget alligevel vælger at ansøge om tillægsbevillinger, som ikke er omfattet af ovenstående spilleregler, skal der særskilt tages stilling hertil i byrådet.

Udvalgets økonomi fra vedtaget budget (korrigeret budget) til forventet regnskab er vist i nedenstående skema. Tallene dækker perioden til og med marts måned.

|  |  |  |  |  |
| --- | --- | --- | --- | --- |
| Mio. kr. | Korrigeret budget | 1. budget-opfølgning | Forventning spar/lån | Forventet regnskab |
| *Drift* |  |  |  |  |
| *Serviceudgifter* |  |  |  |  |
| Politik og kommunikation | 0,700 |  |  | 0,700 |
| Bülows Kaserne | - |  |  | - |
| Ung Fredericia og UU | 15,709 | -0,429 | 0,449 | 15,729 |
| Videnparken | 0,414 |  | -0,463 | -0,049 |
| *Serviceudgifter i alt* | *16,823* | *-0,429* | *-0,014* | *16,380* |
|  |  |  |  |  |
|  |  |  |  |  |
| *Drift i alt* | *16,823* | *-0,429* | *-0,014* | *16,380* |

+ = udgift / lån af næste år (underskud),

 - = indtægt / opsparing (overskud)

Det er aftalt, at der er en ekstraordinær indtægt vedrørende husleje på Bülows Kaserne i perioden 1. januar til 30. juni 2016. Indtægten på 3,100 mio. kr. forbliver under Uddannelsesudvalget.

I det følgende er indholdet i de enkelte kolonner kort beskrevet:

Korrigeret budget

Kolonnen ”Korrigeret Budget” dækker over dels vedtaget budget, Spar/lån 2015<>16 samt evt. meddelte tillægsbevillinger til 2016.

1. budgetopfølgning

Kolonnen ”1. budgetopfølgning” indeholder de tillægsbevillinger og omplaceringer, som udvalget ansøger om i denne sag, og som sendes videre til godkendelse i byrådet.

De ordinære budgetopfølgningssager omfatter:

Under serviceudgifter er der foretaget omplaceringer som primært vedrører overførsel af midler til Børne- og Skoleudvalget (0,833 mio. kr.).

For en yderligere specifikation af sagerne henvises der til bilaget ”Specifikation - 1. Budgetopfølgning 2016 UDD” på sagen.

Forventning Spar/lån

Kolonnen ”Forventning Spar/lån” dækker over opsparing til senere eller lån af næste års budget. I henhold til kommunens principper for økonomistyring er der fri adgang til spar/lån på serviceudgifter. Ved et evt. merforbrug indenfor udvalgets ramme er der altså mulighed for at indhente dette i det følgende år. Spar/lån behandles og godkendes ved regnskabsafslutningen.

Økonomiske konsekvenser:

Der henvises til afsnittene ”Sagsbeskrivelse” samt ”Vurdering”.

Vurdering:

Politik og kommunikation

Der forventes intet Spar/Lån.

Bülows kaserne

Der forventes intet Spar/lån.

Ung Fredericia og UU

Ung Fredericia forventer ved 1. budgetopfølgning et merforbrug på 0,449 mio. kr. Dette svarer til Spar/Lån 2015-16. Merforbruget skyldes pensionering af tidligere leder med efterfølgende omkostninger til feriepenge m.m., konstituering af ungdomsskoleleder fra 1/1 -31/7 2015 med tilhørende løntillæg samt 6 måneders løn til opsagt personale i forbindelse med lukning af skoletilbud på Ungdomsskolen.

UU

Der forventes intet Spar/Lån.

Videnparken

Der forventes ingen ændring i Spar/Lån i forhold til Spar/lån 2015-2016.

Indstillinger:

Politik & Kommunikation indstiller:

1. at budgettet tilrettes med de i sagsbeskrivelsen anførte ændringer
2. at sagen videresendes til Økonomiudvalget og Byrådet

Bilag:

Åben - Specifikation - 1. Budgetopfølgning 2016 UDD.xlsx

Beslutning i Uddannelsesudvalget den 25-05-2016:

Anbefales.

Fraværende: Ole Steen Hansen

# 32 Delegationsplan for Uddannelsesudvalget

|  |  |  |
| --- | --- | --- |
|  | Sagsnr.:16/2064 | Sagen afgøres i: Byrådet |

Sagsbeskrivelse:

Fredericia Byråd har vedtaget en ny styrelsesvedtægt pr. 1. januar 2016, som indebærer en ændret udvalgsstruktur og dermed også en ændret opgavefordeling mellem udvalgene.

I den forbindelse er der udarbejdet forslag til delegationsplan som viser dels hvilke sager, som afgøres af hvilke politiske organer, dels hvilke sager der afgøres/varetages af organisationen.

Økonomiske konsekvenser:

Ingen

Vurdering:

Ingen

Indstillinger:

Fællessekretariatet indstiller, at Byrådet godkender delegationsplanen.

Bilag:

Åben - Udkast til delegationsplan for Uddannelsesudvalget

Beslutning i Uddannelsesudvalget den 25-05-2016:

Anbefales.

Fraværende: Ole Steen Hansen

# 33 Status på projekt Fra Bænken til Banen

|  |  |  |
| --- | --- | --- |
|  | Sagsnr.:15/1181 | Sagen afgøres i: Børne- og Skoleudvalget |

Sagsbeskrivelse:

På budget 2016 og frem er der årligt afsat 314.000 kr. til projekt ”Fra bænken til banen”.

Projektet skal være med til at støtte at usikre unge mestrer overgangen mellem folkeskole og ungdomsuddannelse, så ungdomsuddannelsen gennemføres. Projektet er bygget op omkring et meget tæt samarbejde med FC Fredericia (ugentlige træninger m.m.). Målgruppen for projektet er de unge, som skolerne og UU vurderer er i risiko for at droppe ud af uddannelse med baggrund i usikkerhed omkring egne forudsætninger.

Projektet er forankret i UngFredericia.

Projektet har i perioden marts 2013 – 30. oktober 2015 været finansieret af eksterne puljemidler. Projektet er startet op i 2013 i et samspil mellem FC Fredericia, EUC Lillebælt, IBC, 10´ende og Ullerup Bæk Skolen.

Børne- og Skoleudvalget får på mødet en kort status på projektet.

Økonomiske konsekvenser:

FC Fredericia modtager som et permanent tilskud fra 2016 årligt 230.000 kr. for de opgaver, som de løfter i projektet. De resterende midler går til projektledelse/koordinering.

Vurdering:

Projektet blev i 2015 evalueret af UCSyd.

Dette er første status efter, at projektet er overgået til Børn og Unge.

Indstillinger:

Børn & Unge indstiller,

at Børne- og Skoleudvalget drøfter status på

projektet.

Bilag:

Beslutning i Uddannelsesudvalget den 25-05-2016:

Drøftet.

Fraværende: Ole Steen Hansen

Beslutning i Uddannelsesudvalget den 27-04-2016:

Udsat til næste udvalgsmøde.

Fraværende: Ole Steen Hansen

Beslutning i Børne- og Skoleudvalget den 05-04-2016:

Til efterretning.

Projektet overgår til Uddannelsesudvalget som følge af ny udvalgsstruktur.

# 34 Indsats for sårbare unge

|  |  |  |
| --- | --- | --- |
|  | Sagsnr.:16/777 | Sagen afgøres i: Arbejdsmarkeds- og Integrationsudvalget |

Sagsbeskrivelse:

*Baggrund*

Af Byrådets budgetaftale for 2016 fremgår det, at der afsættes midler til en indsats rettet mod sårbare unge. Der skal udarbejdes en plan for en samlet forebyggende indsats af unges misbrug.

På baggrund af temadrøftelse den 08.02.2016 i Social- og Omsorgsudvalget, Børne- og Skoleudvalget samt Arbejdsmarkeds- og Integrationsudvalget er der udarbejdet et forslag til et beslutningsoplæg, som skal godkendes i de relevante fagudvalg.

Der er i budgetforliget afsat i alt 750.000 kr. over to år (2016 og 2017), hvorefter indsatsen evalueres.

*Forslag til udmøntning*

Det er vigtigt, at både Fredericia Kommune og ungdomsuddannelserne forpligter sig i samarbejdet. Der kan med fordel formuleres fælles ambitioner for samarbejdet, der bygger på den partnerskabsaftale der allerede i dag eksisterer mellem Fredericia Kommune, Middelfart Kommune og ungdomsuddannelserne. Denne aftale har særligt fokus på øget studieparathed, gennemførsel, mental robusthed og rusmidler.

Social- og Omsorgsudvalget, Børne- og Skoleudvalget, Uddannelsesudvalget samt Arbejdsmarkeds- og Integrationsudvalget ønsker på denne baggrund en fælles helhedsorienteret indsats, der har fokus på at fastholde unge i uddannelse.

Forslag til udmøntning indeholder følgende to elementer:

1. Fredericia Kommunes samarbejde og dialog med ungdomsuddannelserne skal videreudvikles og styrkes.

Der ansættes således en koordinerende misbrugskonsulent.

Den koordinerende misbrugskonsulent skal sikre en lettilgængelig og anonym rådgivning til de unge på ungdomsuddannelserne. Den koordinerende misbrugskonsulent skal bidrage til opsporingen af de unge samt rådgive de unge, folkeskoler og ungdomsuddannelser i forhold til viften af eksisterende rådgivnings- og behandlingstilbud til unge, eksempelvis familieafdelingen og arbejdsmarkedsområdet. Som en naturlig del af den helhedsorienterede tilgang til de unge lægges der stor vægt på at skabe gode og smidige samspil med relevante aktører i de unges liv – de vigtigste værende den unges netværk og uddannelsesinstitutionerne.

Den koordinerende misbrugskonsulent skal hjælpe de unge videre, som har behov for eksempelvis et tilbud i socialpsykiatrien eller misbrugsbehandling. Dette sker for at understøtte, at de unge fastholdes i uddannelse. Det må forventes, at en mere opsøgende indsats fører til en stigende tilgang til både misbrugsbehandling og socialpsykiatri.

1. Afklarende psykologsamtaler

Som led i at arbejde med at fastholde unge i uddannelse yder ungdomsuddannelserne desuden bistand til de unge, der har behov herfor. De statsfinansierede ungdomsuddannelser får et bloktilskud, som blandt andet skal bruges på fastholdelsesarbejde, for at sikre at de unge gennemfører uddannelsen. Som en naturlig del af dette arbejde kan ungdomsuddannelserne tilbydes de unge rådgivende psykologsamtaler, der således indgår som en del af indsatsen for at fastholde de unge i uddannelse (se bilag).

Som supplement til ungdomsuddannelsernes tilbud om psykologsamtaler vil Fredericia Kommune tilbyde et antal afklarende psykologsamtaler. Tilbuddene gives som en del af arbejdsmarkedsområdets tilbud, og skal gives som et tilbud til unge, hvor ungdomsuddannelsernes tilbud ophører. 10. klasses elevere og unge under 18 år er som udgangspunkt omfattet af familieafdelingens tilbud.

Økonomiske konsekvenser:

Der er i budgetforliget afsat i alt 750.000 kr. over to år (2016 og 2017), hvorefter indsatsen evalueres.

Vurdering:

Det vurderes, at indsatsen vil understøtte, at flere unge gennemfører en uddannelse.

Indstillinger:

Voksenservice, Familie og Børnesundhed og Arbejdsmarked og Borgerservice indstiller, at de i budgettet afsatte midler anvendes til:

1. Ansættelse af en koordinerende misbrugskonsulent i 2016 og 2017.
2. Allokering af ressourcer til afklarende psykologsamtaler, der i 2016 og 2017 kan supplere ungdomsuddannelsernes eksisterende tilbud.

Bilag:

Åben - Tiltag på ungdomsuddannelserne i forhold til rusmiddelproblematikker

Beslutning i Uddannelsesudvalget den 25-05-2016:

Uddannelsesudvalget følger indstillingen fra Voksenservice, Familie- og Børnesundhed, Arbejdsmarked og Borgerservice.

Fraværende: Ole Steen Hansen

Beslutning i Arbejdsmarkeds- og Integrationsudvalget den 25-05-2016:

Arbejdsmarkeds- og Integrationsudvalget følger indstillingen fra Voksenservice, Familie- og Børnesundhed, Arbejdsmarked og Borgerservice.

Beslutning i Social- og Omsorgsudvalget den 23-05-2016:

Pkt. 1 godkendt.

Pkt. 2 godkendt.

Beslutning i Børne- og Skoleudvalget den 24-05-2016:

Børne- & Skoleudvalget følger indstillingen fra Voksenservice, Familie- og Børnesundhed, Arbejdsmarked og Borgerservice.

# 35 Kvalitetsrapport 2014-15 for skoleområdet

|  |  |  |
| --- | --- | --- |
|  | Sagsnr.:16/1748 | Sagen afgøres i: Uddannelsesudvalget |

Sagsbeskrivelse:

Kvalitetsrapporten 2014/2015 er sammen med Læringsrapporten 2015 for Fredericia kommune (udarbejdet af LSP/Ålborg Universitet) vigtige redskaber for byrådet, forvaltningen og skoleledelsen til at vurdere på udviklingsindsatserne på skolerne for at styrke elevernes trivsel og læringseffekt.

Kvalitetsrapporten danner således et godt grundlag på alle niveauer for dialog omkring udviklingen af folkeskolerne og UngFredericia.

Kvalitetsrapporten skal udarbejdes hvert andet år. Denne kvalitetsrapport 2014/2015 er en ekstraordinær kvalitetsrapport begrundet i ny skolereform. Den bygger primært på data indsamlet for Ministeriet for Børn, Undervisning og Ligestilling samt data indsamlet af LSP, og ikke som tidligere på data indsamlet fra skolernes ledelser. Næste kvalitetsrapport skal behandles i 1.kvartal 2017 og herefter 1.kvartal 2019 og så fremdeles.

Kvalitetsrapporten 2014-15 indeholder:

* Faglige resultater
* Resultater om elevernes faglige og sociale trivsel samt en række faktorer, der siger noget om deres læringsmiljø
* De unges overgang til en ungdomsuddannelse
* De ansattes kompetencer
* Fokusområder vedrørende skoleudviklingen i Fredericia

Med den nye politiske udvalgsstruktur behandles kvalitetsrapporten i både Børn- & Skoleudvalget og i Uddannelsesudvalget inden rapporten behandles i byrådet.

**10.årgang**

Vedhæftet er kvalitetsrapporten for 2014-15. Afsnittet om overgang til ungdomsuddannelse samt bilag seks i kvalitetsrapporten omhandler specifikt resultater relateret til UngFredericias 10.klassetilbud. Heraf fremgår det, at størstedelen af de unge på den fælles 10. årgang opnår pæn faglig fremgang og oplever også at deres sociale kompetencer styrkes.

Der er kun en lille gruppe, der ikke opnår minimum 2 i dansk og matematik.

Økonomiske konsekvenser:

Ingen

Vurdering:

Børn og Unge vurderer, at resultaterne relateret til kommunens fælles 10.klassetilbud er meget tilfredsstillende.

Indstillinger:

Børn og Unge anbefaler, at udvalget tager kvalitetsrapporten 2014/2015 til efterretning og fremsætter den til godkendelse i byrådet.

Bilag:

Åben - Kvalitetsrapport 2014-2015 for folkeskolerne i Fredericia

Beslutning i Uddannelsesudvalget den 25-05-2016:

Taget til efterretning.

Fraværende: Ole Steen Hansen

# 36 Eventuelt

|  |  |  |
| --- | --- | --- |
|  | Sagsnr.: | Sagen afgøres i: Uddannelsesudvalget |

Sagsbeskrivelse:

Indstillinger:

Fagafdelingen indstiller

Bilag:

Beslutning i Uddannelsesudvalget den 25-05-2016:

Studietur drøftet.

Fraværende: Ole Steen Hansen

**Underskriftsside**

Pernelle Jensen

Lasse Strüwing Hansen

Ole Steen Hansen

Steen Wrist Ørts

Nicolaj Wyke